title: 2013 m. rugpjūčio 16 d. Komisijos įgyvendinimo reglamentas (ES) Nr. 789/2013, kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais

text:
20.8.2013

               LT

               Europos Sąjungos oficialusis leidinys

               L 222/1

         KOMISIJOS ĮGYVENDINIMO REGLAMENTAS (ES) Nr. 789/2013
   2013 m. rugpjūčio 16 d.
   kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 19 straipsnio 6 dalį ir 20 straipsnį,
   kadangi:

               (1)

               2012 m. lapkričio mėn. Vašingtone įvykusiame plenariniame posėdyje Kimberley proceso dalyviai priėmė sprendimą, kuriuo pritarė, kad Panama, Kambodža ir Kazachstanas būtų įtraukti į Kimberley proceso dalyvių sąrašą;

               (2)

               kaip patvirtinta 2013 m. rugpjūčio 1 d. Kimberley proceso pirmininko pareiškimu, Kimberley proceso dalyviai rašytine procedūra taip pat pritarė, kad Malis būtų įtrauktas į Kimberley proceso dalyvių sąrašą;

               (3)

               be to, turėtų būti atnaujinti II priede nurodyti kelių dalyvių ryšių palaikymo institucijų adresai;

               (4)

               Reglamento (EB) Nr. 2368/2002 II priedas turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Reglamento Nr. 2368/2002 22 straipsnyje nurodyto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2368/2002 iš dalies keičiamas taip:
   II priedas pakeičiamas šio reglamento priedo tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 16 d.

            Komisijos vardu Pirmininko pavedimu

         Johannes HAHN

            Komisijos narys

      (1)  OL L 358, 2002 12 31, p. 28.

      PRIEDAS

            „II PRIEDAS

               Kimberley proceso sertifikavimo schemos dalyvių ir jų tinkamai paskirtų kompetentingų institucijų, kaip nurodyta 2, 3, 8, 9, 12, 17, 18, 19 ir 20 straipsniuose, sąrašas

            ANGOLA

                        Ministry of Geology and Mines

                        Rua Hochi Min

                        C.P # 1260

                        Luanda

                        Angola

                  ARMĖNIJA

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                  AUSTRALIJA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                  BALTARUSIJA

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                  BANGLADEŠAS

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                  BOTSVANA

                        Ministry of Minerals, Energy and Water Resources

                        PI Bag 0018

                        Gaborone

                        Botswana

                  BRAZILIJA

                        Ministry of Mines and Energy

                        Esplanada dos Ministérios - Bloco “U” – 4o andar

                        70065 - 900 Brasilia - DF

                        Brazil

                  EUROPOS SĄJUNGA

                        European Commission

                        Service for Foreign Policy Instruments

                        Office EEAS 02/309

                        B-1049 Bruxelles/Brussel

                        Belgium

                  GAJANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                  GANA

                        Precious Minerals Marketing Company (Ltd.)

                        Diamond House,

                        Kinbu Road,

                        P.O. Box M. 108

                        Accra

                        Ghana

                  GVINĖJA

                        Ministry of Mines and Geology

                        BP 2696

                        Conakry

                        Guinea

                  Ypatingasis Administracinis Kinijos Regionas HONKONGAS

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                  INDIJA

                        Department of Commerce

                        Ministry of Commerce & Industry

                        Udyog Bhawan

                        Maulana Azad Road

                        New Delhi 110 011

                        India

                  INDONEZIJA

                        Directorate-General of Foreign Trade

                        Ministry of Trade

                        JI M.I. Ridwan Rais No. 5

                        Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                  IZRAELIS

                        Ministry of Industry, Trade and Labor

                        Office of the Diamond Controller

                        3 Jabotinsky Road

                        Ramat Gan 52520

                        Israel

                  JAPONIJA

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                  JUNGTINĖS AMERIKOS VALSTIJOS

                        United States Kimberley Process Authority

                        11 West 47 Street 11th floor

                        New York , NY 10036

                        United States of America

                        U.S. Department of State

                        Room 4843 EB/ESC

                        2201 C Street, NW

                        Washington D.C. 20520

                        United States of America

                  JUNGTINIAI ARABŲ EMYRATAI

                        U.A.E Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                  KAMBODŽA

                        Trade Promotion Department, Ministry of Commerce

                        Building #65-69, Street 136,

                        Sangkat Phsar Kandal 1, Khan Duan Penh

                        Phnom Penh

                        Cambodia

                  KAMERŪNAS

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building

                        Navik Street

                        P.O. Box 8390

                        Yaoundé

                        Cameroon

                  KANADA

                        Tarptautiniai klausimai:

                        Department of Foreign Affairs, Trade and Development

                        Human Rights, Governance and Indigenous Affairs Policy Division - MIH

                        125 Sussex Drive Ottawa, Ontario K1A 0G2

                        Canada

                  Bendri klausimai, skirti „Natural Resources Canada“

                        Kimberley Process Office

                        Minerals and Metals Sector (MMS)

                        Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                  KAZACHSTANAS

                        Ministry of Economy and Budget Planning

                        Orynbor str., 8, entrance 7

                        Administrative building ‘The house of ministries’

                        010000 Astana

                        Kazakhstan

                  KINIJOS Liaudies Respublika

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madiandonglu

                        Haidian District, Beijing 100088

                        People’s Republic of China

                  KONGO Demokratinė Respublika

                        Centre d’Expertise, d’Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques,

                        Kinshasa/Gombe

                        Democratic Republic of Congo

                  KONGO Respublika

                        Bureau d’Expertise, d’Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                  KORĖJOS Respublika

                        Export Control Policy Division

                        Ministry of Knowledge Economy

                        Government Complex

                        Jungang-dong 1, Gwacheon-si

                        Gyeonggi-do 427-723

                        Seoul

                        Korea

                  LAOSO Liaudies Demokratinė Respublika

                        Department of Import and Export

                        Ministry of Industry and Commerce

                        Vientiane

                        Laos

                  LESOTAS

                        Department of Mines

                        Corner Constitution and Parliament Road

                        P.O. Box 750

                        Maseru 100

                        Lesotho

                  LIBANAS

                        Ministry of Economy and Trade

                        Lazariah Building

                        Down Town

                        Beirut

                        Lebanon

                  LIBERIJA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                  MALAIZIJA

                        Ministry of International Trade and Industry

                        Trade Cooperation and Industry Coordination Section

                        Block 10

                        Komplek Kerajaan Jalan Duta

                        50622 Kuala Lumpur

                        Malaysia

                  MALIS

                        Ministère des Mines

                        Bureau d'Expertise d'Evaluation et de Certification des Diamants Bruts

                        Zone Industrielle Ex. DNGM

                        Bamako

                        République du Mali

                  MAURICIJUS

                        Import Division

                        Ministry of Industry, Small & Medium Enterprises, Commerce & Cooperatives

                        4th Floor, Anglo Mauritius Building

                        Intendance Street

                        Port Louis

                        Mauritius

                  MEKSIKA

                        Secretaría de Economía

                        Dirección General de Política Comercial

                        Alfonso Reyes No. 30, Colonia Hipodromo Condesa, Piso 16.

                        Delegación Cuactemoc, Código Postal: 06140 México, D.F.

                        Mexico

                  NAMIBIJA

                        Diamond Commission

                        Directorate of Diamond Affairs

                        Ministry of Mines and Energy

                        Private Bag 13297

                        1st Aviation Road (Eros Airport)

                        Windhoek

                        Namibia

                  NAUJOJI ZELANDIJA

                        Sertifikatus išduodanti institucija:

                                    Middle East and Africa Division

                                    Ministry of Foreign Affairs and Trade

                                    Private Bag 18 901

                                    Wellington

                                    New Zealand

                        Importo ir eksporto institucija:

                                    New Zealand Customs Service

                                    PO Box 2218

                                    Wellington

                                    New Zealand

                  NORVEGIJA

                        Section for Public International Law

                        Department for Legal Affairs

                        Royal Ministry of Foreign Affairs

                        P.O. Box 8114

                        0032 Oslo

                        Norway

                  PANAMA

                        General Direction of International Economic Affairs

                        Ministry of Foreign Affairs

                        San Felipe, Calle 3

                        Palacio Bolívar, Edificio 26

                        Panamá 4

                        Republic of Panama

                  PIETŲ AFRIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                  RUSIJOS FEDERACIJA

                        Tarptautiniai klausimai:

                                    Ministry of Finance

                                    9, Ilyinka Street,

                                    109097 Moscow

                                    Russia

                        Importo ir eksporto institucija:

                                    Gokhran of Russia

                                    14, 1812 Goda St.

                                    121170 Moscow

                                    Russia

                  SIERA LEONĖ

                        Ministry of Mineral Resources

                        Gold and Diamond Office (GDO)

                        Youyi Building

                        Brookfields

                        Freetown

                        Sierra Leone

                  SINGAPŪRAS

                        Ministry of Trade and Industry

                        100 High Street

                        #09-01, The Treasury,

                        Singapore 179434

                  SVAZILANDAS

                        Office for the Commissioner of Mines

                        Ministry of Natural Resources and Energy

                        Mining department

                        Lilunga House (3rd floor, Wing B)

                        Somhlolo Road

                        PO Box 9,

                        Mbabane H100

                        Swaziland

                  ŠRI LANKA

                        National Gem and Jewellery Authority

                        25, Galleface Terrace

                        Colombo 03

                        Sri Lanka

                  ŠVEICARIJA

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne / Switzerland

                  TAILANDAS

                        Department of Foreign Trade

                        Ministry of Commerce

                        44/100 Nonthaburi 1 Road

                        Muang District, Nonthaburi 11000

                        Thailand

                  TAIVANAS, PENGHU, KINMENIS IR MATSU, ATSKIROJI MUITŲ TERITORIJA

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                  TANZANIJA

                        Commission for Minerals

                        Ministry of Energy and Minerals

                        PO Box 2000

                        Dar es Salaam

                        Tanzania

                  TOGAS

                        Ministry of Mine, Energy and Water

                        Head Office of Mines and Geology

                        216, Avenue Sarakawa

                        B.P. 356

                        Lomé

                        Togo

                  TURKIJA

                        Foreign Exchange Department

                                    Undersecretariat of Treasury

                                    T.C. Bașbakanlık Hazine

                                    Müsteșarlığı İnönü Bulvarı No:36

                                    06510 Emek - Ankara

                                    Turkey

                        Importo ir eksporto institucija:

                                    Istanbul Gold Exchange

                                    Rıhtım Cad. No:81

                                    34425 Karaköy – İstanbul

                                    Turkey

                  UKRAINA

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                  VIETNAMAS

                        Ministry of Industry and Trade

                        Import Export Management Department

                        54 Hai Ba Trung,

                        Hoan Kiem

                        Hanoi

                        Vietnam

                  ZIMBABVĖ

                        Principal Minerals Development Office

                        Ministry of Mines and Mining Development

                        Private Bag 7709, Causeway

                        Harare

                        Zimbabwe“


title: 2017 m. vasario 16 d. Komisijos įgyvendinimo reglamentas (ES) 2017/271, kuriuo galutinio antidempingo muito, nustatyto Tarybos reglamentu (EB) Nr. 925/2009 tam tikrai importuojamai Kinijos Liaudies Respublikos kilmės aliuminio folijai, taikymas išplečiamas tam tikrai importuojamai nežymiai pakeistai aliuminio folijai

text:
17.2.2017

               LT

               Europos Sąjungos oficialusis leidinys

               L 40/51

         KOMISIJOS ĮGYVENDINIMO REGLAMENTAS (ES) 2017/271
   2017 m. vasario 16 d.
   kuriuo galutinio antidempingo muito, nustatyto Tarybos reglamentu (EB) Nr. 925/2009 tam tikrai importuojamai Kinijos Liaudies Respublikos kilmės aliuminio folijai, taikymas išplečiamas tam tikrai importuojamai nežymiai pakeistai aliuminio folijai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 13 straipsnio 3 dalį,
   kadangi:
   1.   PROCEDŪRA

   1.1.   Galiojančios priemonės

               (1)

               Reglamentu (EB) Nr. 925/2009 (2) (toliau – pradinis reglamentas) Taryba nustatė 30,0 % galutinį antidempingo muitą iš Kinijos Liaudies Respublikos (toliau – KLR arba Kinija) visų kitų bendrovių, išskyrus nurodytąsias to reglamento 1 straipsnio 2 dalyje, importuojamai aliuminio folijai, kurios storis ne mažesnis kaip 0,008 mm ir ne didesnis kaip 0,018 mm, be pagrindo, valcuotai, bet daugiau neapdorotai, ritiniuose, kurių plotis ne didesnis kaip 650 mm, o svoris didesnis kaip 10 kg (toliau – nagrinėjamasis produktas).

               (2)

               2015 m. gruodžio mėn. šiam produktui nustatytų priemonių taikymas išplėstas Komisijos įgyvendinimo reglamentu (ES) 2015/2384 (3) (priemonių galiojimo termino peržiūra).

               (3)

               Šios priemonės toliau vadinamos galiojančiomis priemonėmis, o tyrimas, po kurio pradiniu reglamentu buvo nustatytos priemonės, toliau vadinamas pradiniu tyrimu.

         1.2.   Inicijavimas gavus prašymą

               (4)

               2016 m. balandžio 18 d. Europos Komisija (toliau – Komisija) gavo prašymą, kuriame teigiama, kad tam tikrai importuojamai aliuminio folijai galiojančių priemonių vengiama iš KLR importuojant nežymiai pakeistą nagrinėjamąjį produktą.

               (5)

               Baimindamasis atsakomųjų komercinių veiksmų, pareiškėjas prašė neatskleisti jo tapatybės. Šį prašymą Komisija laikė pagrįstu ir sutiko neatskleisti pareiškėjo tapatybės.

               (6)

               Prašyme pateikta prima facie įrodymų, kad nustačius galiojančias priemones labai pasikeitė su eksportu iš KLR į Sąjungą susijusios prekybos pobūdis ir kad to priežastis gali būti galiojančių priemonių nustatymas. Nebuvo jokios kitos tariamos pakankamai pagrįstos priežasties arba pateisinančių aplinkybių, išskyrus galiojančių priemonių nustatymą, kuriomis būtų galima paaiškinti tokį pokytį.

               (7)

               Be to, remiantis byloje surinktais įrodymais nustatyta, kad galiojančių priemonių taisomasis poveikis sumažėjo ir kiekio, ir kainos požiūriu. Remiantis įrodymais, nežymiai pakeisto produkto importas išaugo ir jis buvo importuojamas mažesne kaina, palyginti su nežalinga kaina, nustatyta atlikus pradinį tyrimą.

               (8)

               Galiausiai gauta prima facie įrodymų, kad, palyginti su panašiam produktui (t. y. Sąjungos pramonės gaminamam produktui, kurio techninės ir fizinės savybės yra tokios pačios kaip nagrinėjamojo produkto) per pradinį tyrimą nustatyta normaliąja verte, nežymiai pakeisti produktai buvo importuojami dempingo kaina.

               (9)

               Apie tai pranešusi valstybėms narėms, Komisija padarė išvadą, kad yra pakankamai prima facie įrodymų tyrimui pagal pagrindinio reglamento 13 straipsnį inicijuoti. Taigi Komisijos įgyvendinimo reglamentu (ES) 2016/865 (4) (toliau – inicijavimo reglamentas) buvo inicijuotas šis tyrimas. Remdamasi pagrindinio reglamento 13 straipsnio 3 dalimi ir 14 straipsnio 5 dalimi, Komisija inicijavimo reglamentu taip pat nurodė muitinėms pradėti iš KLR importuojamo nežymiai pakeisto nagrinėjamojo produkto registraciją.

         1.3.   Tyrimas

               (10)

               Apie tyrimo inicijavimą Komisija oficialiai pranešė KLR valdžios institucijoms, KLR eksportuojantiems gamintojams ir prekiautojams, žinomiems susijusiems Sąjungos importuotojams ir Sąjungos pramonei.

               (11)

               KLR eksportuojantiems gamintojams ir žinomiems Sąjungos importuotojams išsiųstos prašymo atleisti nuo priemonių formos.

               (12)

               Suinteresuotosioms šalims suteikta galimybė per inicijavimo reglamente nustatytą terminą raštu pareikšti nuomonę ir prašyti būti išklausytoms. Visos šalys buvo informuotos, kad joms nebendradarbiaujant gali būti taikomas pagrindinio reglamento 18 straipsnis ir išvados daromos remiantis turimais faktais.

               (13)

               Apie save pranešė penkios KLR bendrovių grupės ir 19 Sąjungos bendrovių, tarp jų – Sąjungos pramonė ir nesusiję importuotojai.

               (14)

               Penkios KLR bendrovių grupės ir penki nesusiję importuotojai pateikė klausimyno atsakymus ir paprašė juos atleisti nuo galimų išplėstųjų priemonių pagal pagrindinio reglamento 13 straipsnio 4 dalį.

               (15)

               Išsamius klausimyno atsakymus pateikė šie eksportuojantys gamintojai, kurių patalpose vėliau buvo surengti tikrinamieji vizitai:

                           —

                           „Dingsheng Aluminium Group“,

                           —

                           „Jiangsu Zhongji Lamination Materials Co., Ltd“,

                           —

                           „Luoyang Wanji Aluminium Processing Co., Ltd“,

                           —

                           „Xiamen Xiashun Aluminium Foil Co., Ltd.“,

                           —

                           „Yantai Donghai Aluminum Foil Co., Ltd“.

               (16)

               Išsamius klausimyno atsakymus pateikė šie penki Sąjungos nesusiję importuotojai:

                           —

                           „Coutinho Caro + Co. International Trading GmbH“,

                           —

                           „Huhtamaki Flexible Packaging Germany GmbH & Co. KG“,

                           —

                           „Now Plastics UK Inc (Milano Branch)“,

                           —

                           „Von Aschenbach & Voss GmbH“,

                           —

                           „Wrap Films Systems Ltd“.

               (17)

               Vienas nesusijęs importuotojas (bendrovė „Wrap Films Systems Ltd“) vėliau bendradarbiavimą nutraukė.

               (18)

               Tikrinamieji vizitai surengti šių nesusijusių importuotojų patalpose:

                           —

                           „Coutinho Caro + Co. International Trading GmbH“,

                           —

                           „Von Aschenbach & Voss GmbH“.

               (19)

               Bendrovė „Cellofix S.L.“ teikė informaciją ir paprašė surengti klausymą kaip suinteresuotoji šalis.

               (20)

               Surengti Komisijos ir pareiškėjo klausymai, taip pat surengti Komisijos ir šių bendrovių klausymai: „Cellofix S.L.“, „Now Plastics Inc“ ir „Von Aschenbach & Voss GmbH.“

               (21)

               Atskleidus faktus surengtas dar vienas Komisijos ir pareiškėjo klausymas, po kurio Komisija pakartotinai atskleidė ketinanti išplėsti priemonių taikymą pagal galutinio vartojimo procedūrą, nustatytą Europos Parlamento ir Tarybos reglamento (ES) Nr. 952/2013 (5) (toliau – Sąjungos muitinės kodeksas) 254 straipsnyje.

         1.4.   Tiriamasis laikotarpis ir ataskaitinis laikotarpis

               (22)

               Atliekant tyrimą buvo nagrinėjamas 2012 m. balandžio 1 d. – 2016 m. kovo 31 d. laikotarpis. Rinkti tiriamojo laikotarpio duomenys ir visų metų nuo 2009 m. (kai buvo nustatytos galiojančios priemonės) duomenys siekiant, be kita ko, išsiaiškinti, ar pasikeitė, kaip teigta, prekybos pobūdis. 2015 m. balandžio 1 d. – 2016 m. kovo 31 d. laikotarpis (toliau – ataskaitinis laikotarpis) nagrinėtas remiantis išsamesniais duomenimis, siekiant išsiaiškinti, ar tikrai sumažėjo galiojančių priemonių taisomasis poveikis ir ar vykdytas dempingas.

         2.   TYRIMO REZULTATAI

   2.1.   Bendrieji aspektai

               (23)

               Vadovaudamasi pagrindinio reglamento 13 straipsnio 1 dalimi Komisija paeiliui nagrinėjo, ar pasikeitė prekybos tarp trečiųjų šalių ir Sąjungos pobūdis, ar šis pokytis įvyko dėl veiksmų, procesų ar veiklos, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą, ar esama žalos įrodymų arba įrodymų, kad muito taisomasis poveikis sumažėjo panašaus produkto kainos ir (arba) kiekio požiūriu, ir ar esama dempingo įrodymų, grindžiamų pirmiau nustatytomis, jei būtina pagal pagrindinio reglamento 2 straipsnio nuostatas, panašaus produkto normaliosiomis vertėmis.

         2.2.   Nagrinėjamasis produktas

               (24)

               Su galimu priemonių vengimu susijęs produktas – tai produktas, kuriam taikomos galiojančios priemonės, kaip nurodyta 1 konstatuojamojoje dalyje. Jo KN kodas yra ex 7607 11 19 (TARIC kodas 7607111910). Kaip nustatyta per pradinį tyrimą, šios konkrečios rūšies aliuminio folija pakeičiama vartojimo preke – pakavimo ir kitais tikslais buityje naudojama buitine aliuminio folija (BAF).

         2.3.   Tiriamasis produktas

               (25)

               Produkto, dėl kurio atliekamas priemonių vengimo tyrimas, esminės savybės yra tokios pačios kaip nagrinėjamojo produkto. Tačiau jis gali būti atkaitintas arba neatkaitintas.

               (26)

               Inicijavimo reglamente tiriamasis produktas apibrėžtas taip:

                           —

                           aliuminio folija, kurios storis ne mažesnis kaip 0,007 mm, bet mažesnis kaip 0,008 mm, suvyniota į ritinius, neatsižvelgiant į ritinių plotį, atkaitinta arba neatkaitinta, arba

                           —

                           aliuminio folija, kurios storis ne mažesnis kaip 0,008 mm ir ne didesnis kaip 0,018 mm, suvyniota į ritinius, kurių plotis didesnis kaip 650 mm, atkaitinta arba neatkaitinta, arba

                           —

                           aliuminio folija, kurios storis didesnis kaip 0,018 mm, bet mažesnis kaip 0,021 mm, suvyniota į ritinius, neatsižvelgiant į ritinių plotį, atkaitinta arba neatkaitinta, arba

                           —

                           aliuminio folija, kurios storis ne mažesnis kaip 0,021 mm ir ne didesnis kaip 0,045 mm, suvyniota į ritinius, pateikiama bent dviejų sluoksnių, neatsižvelgiant į ritinių plotį, atkaitinta arba neatkaitinta.

               (27)

               Pirmų trijų pirmiau aprašytų produktų KN kodai šiuo metu yra ex 7607 11 19 (TARIC kodai 7607111930, 7607111940 ir 7607111950). Ketvirtojo produkto KN kodas šiuo metu yra ex 7607 11 90 (TARIC kodai 7607119045 ir 7607119080).

               (28)

               Per pradinį tyrimą Komisija nustatė, kad aliuminio pakeista folija (APF) nėra nagrinėjamasis produktas (6). Skiriasi abiejų produktų – BAF ir APF – naudojimo paskirtis. APF naudoja perdirbėjai: ją laminuoja, padengia, lakuoja ir kitaip perdirba bei integruoja į produktus, naudojamus, be kita ko, maisto pakavimo, medicinos, kosmetikos ir tabako srityse arba statybų sektoriaus izoliacinėse medžiagose. 2014 m. gruodžio mėn. Komisija inicijavo antidempingo tyrimą dėl APF (7). Pareiškėjas prašymą atsiėmė, todėl priemonės APF nenustatytos (8). Dėl šių priežasčių Komisija mano, kad APF neturėtų patekti į šio tyrimo aprėptį.

               (29)

               Atskleidus faktus pareiškėjas teigė, kad APF ir BAF yra tarpusavyje pakeičiami produktai. Vis dėlto Komisija nusprendė, kad šiuo argumentu nebuvo keliama abejonių dėl per pradinį tyrimą nustatytos neginčijamos nagrinėjamojo produkto apibrėžties.

               (30)

               Tačiau per tyrimą Komisija nustatė, kad į tiriamojo produkto apibrėžtį patenka ne tik nežymiai pakeistas nagrinėjamasis produktas, bet gali patekti ir APF. Ataskaitiniu laikotarpiu APF į Sąjungą eksportavo minėti penki bendradarbiaujantys eksportuojantys gamintojai (žr. 74 konstatuojamąją dalį). Todėl rengiant priemones buvo nuspręsta atsižvelgti į galutinį naudojimą (žr. 58–69 konstatuojamąsias dalis).

               (31)

               Po faktų atskleidimo vienas iš nebendradarbiaujančių importuotojų teigė, kad Komisijai derėjo atsižvelgti į jo pasiūlymą į tyrimo aprėptį neįtraukti į didelius ritinius suvyniotos neatkaitintos folijos.

               (32)

               Atliekant tyrimą ši bendrovė nebendradarbiavo, todėl Komisija šio teiginio negalėjo patikrinti. Jokie turimi faktai neleido daryti išvados, kad į didelius ritinius suvyniota neatkaitinta folija neturėtų būti įtraukta į šio tyrimo aprėptį. Todėl Komisija šį teiginį atmetė.

         2.4.   Bendradarbiavimo mastas

               (33)

               KLR eksportuojančių gamintojų bendradarbiavimo lygis buvo žemas: tik penkios Kinijos eksportuojančių gamintojų grupės, kurių importas sudaro maždaug 22 % Kinijos ataskaitiniu laikotarpiu į Sąjungą vykdyto eksporto, pranešė apie save ir paprašė atleisti nuo bet kokio galimo galiojančių priemonių išplėtimo.

               (34)

               Apskaičiuota, kad nebendradarbiaujančių eksportuotojų eksportas per tą laikotarpį sudarė apie 78 % viso Kinijos eksporto į Sąjungą. Todėl vertindama šį eksportą Komisija rėmėsi patikimiausiais turimais faktais pagal pagrindinio reglamento 18 straipsnį.

         2.5.   Prekybos pobūdžio pasikeitimas

               (35)

               Kad nustatytų, ar keitėsi prekybos pobūdis, Komisija tyrė nagrinėjamojo produkto importo apimtį bei nežymiai pakeisto nagrinėjamojo produkto importo apimtį laikotarpiu nuo pradinių priemonių nustatymo (2009 m.) iki 2016 m. rugsėjo mėn.

               (36)

               Per tyrimą nustatyta, kad ataskaitiniu laikotarpiu 80 % viso KLR kilmės tiriamojo produkto importo sudarė nežymiai pakeistas nagrinėjamasis produktas (9). Šis santykis tuomet perkeltas į visus kitus atitinkamus metus nuo 2009 m.

               (37)

               Nagrinėjamojo produkto importo apimtis apskaičiuota remiantis Eurostato paskelbtais laikotarpio nuo 2009 m. iki ataskaitinio laikotarpio pabaigos duomenimis.

               (38)

               Toliau pateiktoje lentelėje apibendrinami surinkti duomenys.

                  1 lentelė

                  Nagrinėjamojo produkto ir nežymiai pakeisto nagrinėjamojo produkto importas iš KLR į ES

                           (Matavimo vienetas – tonos)

                           Pradinio tyrimo TL
                           2007 m. liepos mėn. – 2008 m. birželio mėn.

                           2009 m.

                           2010 m.

                           2011 m.

                           2012 m.

                           2013 m.

                           2014 m.

                           AL

                           Nagrinėjamasis produktas

                           30 318

                           150

                           1 442

                           3 094

                           1 165

                           1 369

                           1 553

                           1 152

                           Nežymiai pakeistas produktas

                           11 393

                           17 115

                           30 960

                           25 648

                           30 962

                           42 578

                           44 522

                              Šaltinis: Eurostatas, Kinijos bendradarbiaujantys eksportuojantys gamintojai.

               (39)

               Bendra nagrinėjamojo produkto importo iš KLR apimtis sumažėjo nuo 30 318 tonų per pradinio tyrimo TL (2007 m. liepos mėn. – 2008 m. birželio mėn.) iki 1 152 tonų per šio tyrimo ataskaitinį laikotarpį. Nežymiai pakeisto nagrinėjamojo produkto importo tendencija buvo priešinga: importas išaugo nuo 11 393 tonų 2009 m. iki 44 522 tonų per šio tyrimo ataskaitinį laikotarpį.

               (40)

               Tai, kad nustačius priemones išaugo nežymiai pakeisto nagrinėjamojo produkto importas ir kartu išnyko nagrinėjamojo produkto importas, pagal pagrindinio reglamento 13 straipsnio 1 dalį galima laikyti žymiu prekybos pobūdžio pasikeitimu.

               (41)

               Atskleidus faktus vienas iš nebendradarbiaujančių importuotojų teigė, kad nustatydama prekybos pobūdžio pasikeitimą Komisija naudojo neteisingą metodą. Visų pirma jis suabejojo prielaida, kad produktas, kurį nebendradarbiaujantys eksportuojantys gamintojai pardavė per ataskaitinį laikotarpį, buvo nežymiai pakeistas produktas.

               (42)

               Komisija pakartojo, kad apskaičiuodama nežymiai pakeisto produkto importo apimtį rėmėsi turimais faktais. Atsižvelgdama į labai žemą bendradarbiavimo lygį, įvertinusi prašyme pateiktą informaciją ir neturėdama jokios kitos tai paneigiančios informacijos, Komisija padarė pagrįstą išvadą, kad nebendradarbiaujančios bendrovės eksportavo nežymiai pakeistą produktą. Todėl metodas, kuriuo remtasi nustatant prekybos pobūdžio pasikeitimą, buvo patvirtintas.

         2.6.   Priemonių vengimo praktika

               (43)

               Pagrindinio reglamento 13 straipsnio 1 dalyje reikalaujama, kad prekybos pobūdžio pasikeitimas būtų susijęs su veiksmais, procesu ar veikla, kurių negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą. Prie veiksmų, proceso ar veiklos, be kita ko, priskiriamas nežymus nagrinėjamojo produkto pakeitimas.

               (44)

               Tirta bendradarbiaujančių eksportuojančių gamintojų veikla. Tyrimas patvirtino, kad vykdyti visų keturių rūšių priemonių vengimo veiksmai.

               (45)

               Šių keturių rūšių priemonių vengimo veiksmų įrodymas – Kinijos eksportuojančių gamintojų elektroniniai laiškai, kuriuose jie savo klientams teikė patarimus, kaip išvengti galiojančių priemonių. Surinktuose įrodymuose taip pat esama informacijos, kad kai kurie Sąjungos importuotojai (naudotojai) tuos patarimus iš tikrųjų įgyvendino praktikoje.

               (46)

               Komisija taip pat rado įrodymų per tikrinamąjį vizitą vieno iš Kinijos bendradarbiaujančių gamintojų – „Dingsheng Aluminium Group“ – patalpose. Nuo tada, kai 2009 m. buvo nustatyti muitai, „Dingsheng Aluminium Group“ į Sąjungą eksportavo plonesnę nei nagrinėjamasis produktas BAF, t. y. BAF, kurios storis mažesnis kaip 0,008 mm, bet ne mažesnis kaip 0,007 mm. Šis eksportuojantis gamintojas taip pat į Sąjungą eksportavo storesnę nei nagrinėjamasis produktas BAF, t. y. BAF, kurios storis didesnis kaip 0,018 mm, bet mažesnis kaip 0,021 mm. Tokios praktikos buvimą įrodo ir kitų eksportuojančių gamintojų elektroniniai laiškai.

               (47)

               Be to, tuo pačiu laikotarpiu „Dingsheng Aluminium Group“ į Sąjungą pardavė BAF ritiniuose, kurių plotis didesnis kaip 650 mm. Vėliau šie ritiniai Sąjungoje buvo pjaustomi į mažesnius ritinius. Tikrindama vieną iš bendradarbiaujančių importuotojų Komisija nustatė, kad šis importuotojas, konkrečiai bendrovė „Von Aschenbach & Voss GmbH“, platesnius ritinius Sąjungoje supjausto į vartotojams skirtus ritinius.

               (48)

               Dėl į Sąjungą importuojamos 0,021 mm – 0,045 mm storio dviejų sluoksnių aliuminio folijos Komisija kaip įrodymu rėmėsi Kinijos eksportuojančių gamintojų, įskaitant „Dingsheng Aluminium Group“, ir Sąjungos gamintojų tarpusavio elektroniniais laiškais. Komisija taip pat nustatė, kad kai kurie Sąjungos gamintojai turi įrenginius, kuriais dviejų sluoksnių foliją pakeičia į standartinio storio foliją, tinkamą naudoti kaip BAF.

               (49)

               Remiantis faktais, nustatytais dėl bendradarbiaujančių eksportuojančių gamintojų, ir faktais, turimais dėl nebendradarbiaujančių eksportuojančių gamintojų, nustatyta, kad šalies mastu 80 % viso tiriamojo produkto iš KLR importuota vengiant priemonių, kaip apibrėžta pagrindinio reglamento 13 straipsnio 1 dalyje. Priemonių vengiama nagrinėjamąjį produktą nežymiai pakeičiant taip, kad jam būtų priskiriami muitų kodai, kuriuos turinčiam produktui, kaip antai tiriamajam produktui, priemonės paprastai netaikomos.

         2.7.   Muito taisomojo poveikio mažinimas panašaus produkto kainų ir (arba) kiekio požiūriu

               (50)

               Kaip paaiškinta 36 konstatuojamojoje dalyje, nežymiai pakeisto nagrinėjamojo produkto importo padidėjimas buvo reikšmingas ir per laikotarpį nuo 2009 m. iki ataskaitinio laikotarpio pabaigos sudarė maždaug 80 % viso tiriamojo produkto importo.

               (51)

               Komisija palygino nežymiai pakeisto nagrinėjamojo produkto eksporto kainą su žalos pašalinimo lygiu, nustatytu Įgyvendinimo reglamente 2015/2384, kuriuo nustatomas galutinis muitas atlikus priemonių galiojimo termino peržiūrą pagal pagrindinio reglamento 11 straipsnio 2 dalį.

               (52)

               Priemonių vengiančio bendradarbiaujančio eksportuojančio gamintojo eksporto kaina buvo nustatyta remiantis per tyrimą patikrinta informacija. Nebendradarbiaujančių eksportuojančių gamintojų eksporto kaina buvo nustatyta remiantis Eurostato duomenimis, atėmus bendradarbiaujančių eksportuojančių gamintojų eksportuotą kiekį.

               (53)

               Atlikus palyginimą nustatytas žymus priverstinis pardavimas mažesnėmis kainomis.

               (54)

               Todėl laikoma, kad galiojančių priemonių taisomasis poveikis yra mažinamas ir kiekio, ir kainos požiūriu.

         2.8.   Dempingo įrodymas atsižvelgiant į anksčiau nustatytą panašaus produkto normaliąją vertę

               (55)

               Remiantis pagrindinio reglamento 13 straipsnio 1 dalimi ir siekiant nustatyti, ar buvo vykdomas tiriamojo produkto eksporto kainų dempingas, buvo nustatytos, kaip aprašyta 51 ir 52 konstatuojamosiose dalyse, priemonių vengiančio bendradarbiaujančio eksportuojančio gamintojo ir nebendradarbiaujančių eksportuojančių gamintojų eksporto kainos ir šios kainos palygintos su normaliąja verte, nustatyta per 51 konstatuojamojoje dalyje minėtą priemonių galiojimo termino peržiūros tyrimą ir tinkamai pakoreguota siekiant atsižvelgti į Londono metalų biržos (angl. London Metal Exchange) svyravimus. Normaliąją vertę reikėjo koreguoti, nes aliuminio produktų kainos priklauso nuo pagrindinės žaliavos – pirminio aliuminio – kainos svyravimų. Londono metalų biržos kainos laikomos pasauliniu pirminio aliuminio kainų etalonu.

               (56)

               Palyginus normaliąją vertę ir eksporto kainą nustatyta, kad tiriamuoju laikotarpiu tiek priemonių vengiantis bendradarbiaujantis eksportuojantis gamintojas, tiek nebendradarbiaujantys eksportuojantys gamintojai BAF į Sąjungą importavo dempingo kainomis.

         2.9.   Išvada

               (57)

               Remdamasi pirmiau išdėstytais nustatytais faktais Komisija padarė išvadą, kad importuojamam nagrinėjamajam produktui, kaip apibrėžta per pradinį tyrimą, nustatytų muitų buvo vengiama importuojant KLR kilmės nežymiai pakeistą nagrinėjamąjį produktą.

               (58)

               Atlikus tyrimą taip pat nustatyta, kad pasikeitė KLR ir Sąjungos prekybos pobūdis ir kad to pasikeitimo negalima paaiškinti jokia kita pakankamai pagrįsta priežastimi arba pateisinančiomis ekonominėmis aplinkybėmis, išskyrus muito nustatymą.

               (59)

               Komisija taip pat nustatė, kad dėl šio importo daroma žala ir kad taisomasis muito poveikis mažinamas panašaus produkto kainos ir (arba) kiekio požiūriu. Be to, nustatyta dempingo įrodymų, siejamų su anksčiau nustatytomis panašaus produkto normaliosiomis vertėmis.

         3.   PRIEMONĖS

               (60)

               Remdamasi pirmiau išdėstytais nustatytais faktais Komisija padarė išvadą, kad importuojamam KLR kilmės nagrinėjamajam produktui nustatyto galutinio antidempingo muito vengiama importuojant KLR kilmės tiriamąjį produktą.

               (61)

               Tačiau remiantis pirmiau minėtais nustatytais faktais, padaryta išvada, kad į išplėstųjų priemonių taikymo sritį neturi patekti aliuminio pakeista folija.

               (62)

               Siekdama nustatyti, kaip atskirti BAF ir APF, Komisija pirmiausia rėmėsi papildomais kriterijais, ne vien aliuminio folijos storiu ir ritinių pločiu.

               (63)

               Komisija nusprendė, kad toks atskyrimas galimas bendrai įvertinus tam tikras aliuminio folijos savybes: jos lydinius, vilgumą ir taškines pradūras.

               (64)

               Aliuminio lydinys vertinamas pagal produkto cheminę sudėtį (tikrojo aliuminio ir kitų cheminių medžiagų kiekį). Remiantis suinteresuotųjų šalių pateikta informacija ir per tikrinamuosius vizitus surinkta informacija, atlikus tyrimą nustatyta, kad APF paprastai gaminama naudojant aliuminio lydinius 1235, 8011 ir 8079.

               (65)

               Vilgumo klasė nustatoma atsižvelgiant į aliuminio folijos sausumą (paviršiaus švarą), t. y. į tai, kiek ant jos likę valcuojant naudotos alyvos. APF paprastai yra A vilgumo klasės, nes ant paviršiaus likusi alyva keltų problemų marginant ir laminuojant.

               (66)

               Taškinių pradūrų aliuminio folijos tekstūroje atsiranda valcuojant. Taškinių pradūrų skaičius parduodant BAF paprastai nesvarbus ir produkto specifikacijose nenurodomas. Taškinių pradūrų skaičius svarbus APF produktams, nes laminuojant klijai per pradūras gali prasiskverbti iš vieno folijos sluoksnio į kitą ir taip pažeisti pakuotės medžiagą. Komisija nustatė, kad didžiausias taškinių pradūrų APF skaičius paprastai priklauso nuo folijos storio. Didžiausio taškinių pradūrų skaičiaus kvadratiniame metre (m2) ir folijos storio santykis yra nurodytas lentelėje.

                  2 lentelė

                  Didžiausio taškinių pradūrų skaičiaus kvadratiniame metre (m2) ir folijos storio santykis

                           Storis (mikronais)

                           Taškinių pradūrų skaičius kvadratiniame metre

                           7

                           400

                           8

                           300

                           9

                           200

                           10

                           100

                           iki 13

                           40

                           iki 15

                           10

                           iki 19

                           5

                           didesnis kaip 20

                           nėra

                              Šaltinis: Kinijos bendradarbiaujantys eksportuojantys gamintojai, ES nesusiję importuotojai.

               (67)

               Šie kriterijai buvo grindžiami per tyrimą nustatytais faktais ir trečiųjų šalių pateikta informacija.

               (68)

               Pareiškėjas tvirtino, o po faktų atskleidimo pakartojo, kad remiantis minėtais kriterijais realios skiriamosios ribos nustatyti neįmanoma ir kad dėl to būtų atsiradusi neproporcingai didelė priemonių vengimo rizika. Jis teigė, kad aliuminio folijos gali būti pakeičiamos vienos kitomis ir kad kai kurios BAF gali būti gaminamos naudojant tas pačias aliuminio folijas, kurios paprastai naudojamos gaminant APF. Pareiškėjas pirmiausia nurodė lydinius 8011 ir 8079. Dėl taškinių pradūrų pareiškėjas teigė, kad jų skaičius nėra reglamentuojamas ir kad tai paprastai yra pardavėjo ir pirkėjo susitarimo dalykas. Pareiškėjas taip pat tvirtino, kad nustatant, ar aliuminio folija yra APF, vilgumo kriterijus nėra lemiamas veiksnys. Per po faktų atskleidimo surengtą klausymą pareiškėjas taip pat tvirtino, kad net jei visi trys kriterijai būtų taikomi kartu, norimas atskyrimas praktiškai nebūtų įmanomas. NET tuo atveju, jei APF atitiktų visus tris kriterijus, importuojamas produktas vis tiek būtų naudojamas kaip buitinė folija ir trikdytų konkurenciją. Pareiškėjo nuomone, vienintelis būdas atskirti APF ir BAF – atsižvelgti į galutinį vartojimą. Po papildomo faktų atskleidimo pareiškėjas teigė, kad, siekiant ateityje užkirsti kelią priemonių vengimui, eksportuojantiems gamintojams, nuo priemonių atleistiems pagal pagrindinio reglamento 13 straipsnio 4 dalį, turėtų būti taikoma Sąjungos muitinės kodekso 254 straipsnyje nustatyta galutinio vartojimo procedūra.

               (69)

               Vienas bendradarbiaujantis eksportuojantis gamintojas taip pat teigė, kad aliuminio pramonė paprastai nesivadovauja Komisijos pasiūlytais APF ir BAF atskyrimo kriterijais ir kad jie nėra jos plačiai pripažįstami. Jis tvirtino, kad tai paskatintų vengti išplėstųjų antidempingo muitų ir smarkiai sumažėtų vidutinė APF kaina, todėl gali būti pateiktas dar vienas antidempingo skundas.

               (70)

               Po papildomo faktų atskleidimo vienas importuotojas pakartojo savo nuomonę, kad atskyrimas iš tikrųjų yra įmanomas ir kad pakaktų papildomos bendros visų trijų savybių – lydinių, vilgumo ir taškinių pradūrų – analizės.

               (71)

               Atsakydama į šiuos argumentus Komisija pirmiausia primena, kad teisiškai priemonių vengimo prevencijos priemonės negali būti nustatomos remiantis vien tik priemonių vengimo rizika, jas galima nustatyti tik jei tenkinamos pagrindinio reglamento 13 straipsnyje nustatytos sąlygos. Todėl pareiškėjo prašymas nuo priemonių atleistiems eksportuojantiems gamintojams taikyti galutinio vartojimo kontrolę atmestas.

               (72)

               Po pirminio ir papildomo faktų atskleidimo Komisija dar kartą įvertino savo taikytą metodą, aprašytą 62 ir 66 konstatuojamosiose dalyse, ir 70 konstatuojamojoje dalyje pateiktus importuotojo argumentus. Komisija nepakeitė savo išvados, kad dėl savybių panašumo negalima atmesti prielaidos, kad 61 ir 67 konstatuojamosiose dalyse išdėstytus techninius reikalavimus atitinkanti APF iš tiesų gali būti faktiškai naudojama buitinėms reikmėms. Todėl ji padarė išvadą, kad, atsižvelgiant į specifines šio atvejo aplinkybes, tinkamiausias būdas atskirti abu produktus pradinių priemonių išplėtimo tikslais – atsižvelgti į jų galutinį vartojimą. Taigi importuotojai, importuojamos aliuminio folijos nenaudojantys buitinėms reikmėms, turės galimybę pateikę deklaraciją įforminti galutinio vartojimo procedūrą pagal Sąjungos muitinės kodekso 254 straipsnį.

         4.   PRAŠYMAI ATLEISTI NUO PRIEMONIŲ

   4.1.   Eksportuojančių gamintojų grupių prašymai atleisti nuo priemonių

               (73)

               Pagal pagrindinio reglamento 13 straipsnio 4 dalį penkios bendradarbiaujančios KLR eksportuojančių gamintojų grupės paprašė atleisti nuo galimų išplėstųjų priemonių ir pateikė atitinkamus prašymus.

               (74)

               Atlikus tyrimą nustatyta, kad keturios Kinijos eksportuojančių gamintojų grupės į Sąjungą eksportavo tik APF, o ne nežymiai pakeistą buitinę aliuminio foliją. Todėl padaryta išvada, kad šios Kinijos eksportuojančių gamintojų grupės galiojančių muitų nevengė. Taigi Komisija padarė išvadą, kad šios bendrovės gali būti atleistos nuo išplėstųjų muitų pagal pagrindinio reglamento 13 straipsnio 4 dalį.

               (75)

               Atlikus tyrimą taip pat paaiškėjo, kad vienas bendradarbiaujantis gamintojas – „Dingsheng Aluminium Group“ – vykdė visų rūšių priemonių vengimo veiksmus, išskyrus vieną, t. y. į Sąjungą neeksportavo aliuminio folijos, kurios storis ne mažesnis kaip 0,021 mm ir ne didesnis kaip 0,045 mm, pateikiamos bent dviejų sluoksnių, neatsižvelgiant į ritinių plotį.

               (76)

               Išvada, kad ši bendrovė vykdė trijų rūšių priemonių vengimo veiksmus, padaryta remiantis keletu veiksnių. Pirma, Komisija išskyrė šios bendrovės į Sąjungą eksportuotus nežymiai pakeistus produktus remdamasi informacija, kurią ši bendrovė pateikė apie savo BAF ir APF pardavimą savo klientams. Antra, patikrintos kai kurios su BAF ir APF pirkėjais susijusios sąskaitos faktūros. Patikrinimo rezultatai rodo, kad klientams kaip BAF parduoti produktai iš tiesų buvo nagrinėjamasis produktas arba nežymiai pakeista BAF. Taigi Komisija padarė išvadą, kad vengiant priemonių eksportuota nežymiai pakeista BAF sudarė 20 % viso šios bendrovės tiriamojo produkto eksporto, o likusią dalį sudarė tikra APF. Trečia, nustatytas aiškus šios bendrovės prekybos pobūdžio pasikeitimas: vietoj nagrinėjamojo produkto pradėtas eksportuoti nežymiai pakeistas produktas. Ketvirta, nustatyta, kad šio prekybos pobūdžio pasikeitimo negalima paaiškinti jokiomis kitomis pateisinančiomis ekonominėmis aplinkybėmis, išskyrus priemonių nustatymą. Penkta, nustatyta, kad šis eksportuojantis gamintojas nežymiai pakeistus produktus eksportavo dempingo kaina ir kad dėl šio eksporto sumažėjo muitų taisomasis poveikis.

               (77)

               Atsižvelgiant į tai, kas išdėstyta, remiantis pagrindinio reglamento 13 straipsnio 4 dalimi „Dingsheng Aluminium Group“ prašymas atleisti nuo priemonių negalėjo būti patenkintas.

               (78)

               Po faktų atskleidimo pareiškėjas tvirtino, kad Kinijos eksportuojantys gamintojai neturėtų būti atleidžiami nuo išplėstųjų priemonių.

               (79)

               Jis teigė, kad Komisija negalėjo patikrinti, ar nuo priemonių atleisti Kinijos eksportuojantys gamintojai iš tikrųjų eksportavo APF, nes tokio klausimo klausimynuose nebuvo. Pareiškėjas taip pat tvirtino, kad priemonių būtų vengiama Sąjungoje. Šiomis aplinkybėmis nėra teisinio pagrindo atleisti eksportuotojus nuo priemonių.

               (80)

               Komisija lankėsi eksportuojančių gamintojų patalpose ir, be kita ko, tikrino parduoti Sąjungoje skirto tiriamojo produkto technines savybes ir galutinį vartojimą. Taigi šie tikrinamieji vizitai leido jai padaryti išvadą, kad keturių eksportuojančių gamintojų eksportuojamas produktas iš tikrųjų yra APF, t. y. produktas, nepatenkantis į šio tyrimo aprėptį. Komisija taip pat pastebėjo, kad produktas buvo nežymiai pakeičiamas Kinijoje, vieno iš bendradarbiaujančių gamintojų patalpose, ir, remiantis turimais faktais, nebendradarbiaujančių gamintojų patalpose. Todėl galima ir tikrai būtina nuo priemonių atleisti tas įmones, kurios Kinijoje nevykdo jokių priemonių vengimo veiksmų ir atitinka pagrindinio reglamento 13 straipsnio 4 dalies sąlygas. Todėl tvirtinimas atmestas.

         4.2.   Nesusijusių importuotojų prašymas atleisti nuo priemonių

               (81)

               Kai priemonių vengiama Sąjungoje, remiantis pagrindinio reglamento 13 straipsnio 4 dalimi importuotojai gali būti atleisti nuo išplėstųjų muitų, jei gali įrodyti, kad yra nesusiję su gamintojais, kuriems taikomos priemonės.

               (82)

               Šiuo pagrindu gauti ir išnagrinėti penki nesusijusių importuotojų prašymai atleisti nuo priemonių. Viena iš bendrovių, „Wrap Films Systems Ltd“, vėliau bendradarbiavimą nutraukė.

               (83)

               Komisija nustatė, kad nors tam tikrais atvejais nagrinėjamojo produkto gamyba užbaigiama (folija supjaustoma į mažesnius ritinius) Sąjungoje, nežymus pakeitimas kaip toks atliekamas ne Sąjungoje, o KLR. Dėl šios priežasties Komisija padarė išvadą, kad nesusijusių importuotojų prašymai atleisti nuo priemonių negali būti patenkinti.

               (84)

               Nustatyta, kad trys iš keturių bendradarbiaujančių bendrovių yra tikros importuotojos, tiriamąjį produktą perparduodančios jo neperdirbdamos. Todėl šios bendrovės negali būti atleistos nuo išplėstųjų muitų pagal pagrindinio reglamento 13 straipsnio 4 dalį. Tik viena iš šių bendrovių, bendrovė „Von Aschenbach &Voss GmbH“, tiriamąjį produktą iš KLR importuoja kaip ritinius, kurių plotis didesnis kaip 650 mm, ir jį papildomai apdoroja. Prieš pardavimą bendrovės klientams (pervyniotojams) folija yra supjaustoma.

               (85)

               Bendrovė „Von Aschenbach & Voss“ nagrinėjamąjį produktą į Sąjungą importavo prieš nustatant galiojančias priemones, ir nustatytas aiškus jos prekybos pobūdžio pasikeitimas. Komisijos nustatyti faktai nepatvirtina bendrovės nuomonės dėl pakankamai pagrįstos priežasties ar pateisinančių ekonominių aplinkybių, išskyrus muitų nustatymą, buvimo. Todėl net jeigu Komisija pripažintų, jog priemonių buvo vengiama Sąjungoje, šios bendrovės prašymas atleisti nuo priemonių negalėtų būti patenkintas.

               (86)

               Taigi padaryta išvada, kad nė vienas iš nesusijusių importuotojų negali būti atleistas nuo priemonių pagal pagrindinio reglamento 13 straipsnio 4 dalį.

         4.3.   Išvada

               (87)

               Remiantis pirmiau išdėstytais nustatytais faktais padaryta išvada, kad keturios iš penkių bendradarbiaujančių Kinijos eksportuojančių gamintojų grupių gali būti atleistos nuo išplėstųjų muitų. Taip pat nustatyta, kad vienas iš Kinijos eksportuojančių gamintojų, „Dingsheng Aluminium Group“, negali būti atleistas.

               (88)

               Taip pat padaryta išvada, kad nė vienas iš nesusijusių importuotojų negali būti atleistas nuo priemonių pagal pagrindinio reglamento 13 straipsnio 4 dalį.

         5.   IŠVADA

               (89)

               Remiantis pagrindinio reglamento 13 straipsnio 1 dalies pirmu sakiniu, importuojamam KLR kilmės nagrinėjamajam produktui galiojančių antidempingo priemonių taikymas turėtų būti išplėstas importuojamam KLR kilmės tiriamajam produktui.

               (90)

               Remiantis pagrindinio reglamento 13 straipsnio 3 dalimi ir 14 straipsnio 5 dalimi, kuriose nustatyta, kad importuojamiems produktams, kurie į Sąjungą įvežami laikantis inicijavimo reglamentu nustatyto registravimo reikalavimo, turėtų būti taikomos bet kokios išplėstosios priemonės, antidempingo muitas turėtų būti renkamas už į Sąjungą importuojamą KLR kilmės:

                           —

                           aliuminio foliją, kurios storis ne mažesnis kaip 0,007 mm, bet mažesnis kaip 0,008 mm, suvyniotą į ritinius, neatsižvelgiant į ritinių plotį, atkaitintą arba neatkaitintą, arba

                           —

                           aliuminio foliją, kurios storis ne mažesnis kaip 0,008 mm ir ne didesnis kaip 0,018 mm, suvyniotą į ritinius, kurių plotis didesnis kaip 650 mm, atkaitintą arba neatkaitintą arba

                           —

                           aliuminio foliją, kurios storis didesnis kaip 0,018 mm, bet mažesnis kaip 0,021 mm, suvyniotą į ritinius, neatsižvelgiant į ritinių plotį, atkaitintą arba neatkaitintą, arba

                           —

                           aliuminio foliją, kurios storis ne mažesnis kaip 0,021 mm ir ne didesnis kaip 0,045 mm, suvyniotą į ritinius, pateikiamą bent dviejų sluoksnių, neatsižvelgiant į ritinių plotį, atkaitintą arba neatkaitintą.

               (91)

               90 konstatuojamojoje dalyje aprašytam produktui turėtų būti netaikomas išplėstasis antidempingo muitas, jei jis importuojamas kitoms reikmėms nei naudoti kaip buitinė folija. Muitas turėtų būti netaikomas tik jei įvykdomos sąlygos, nustatytos atitinkamose Sąjungos muitus reglamentuojančiose nuostatose dėl galutinio vartojimo procedūros, visų pirma Sąjungos muitinės kodekso 254 straipsnyje.

         6.   FAKTŲ ATSKLEIDIMAS

               (92)

               Visoms suinteresuotosioms šalims buvo pranešta apie esminius faktus ir aplinkybes, kuriais remiantis padarytos minėtos išvados, ir jos buvo paragintos pateikti pastabų. Į tokias pastabas atsižvelgta šiame reglamente.

               (93)

               Šiame reglamente nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 925/2009 1 straipsnio 2 dalimi tam tikrai importuojamai Kinijos Liaudies Respublikos kilmės aliuminio folijai nustatyto galutinio antidempingo muito, taikomo visoms kitoms bendrovėms, taikymas išplečiamas į Sąjungą importuojamai

               —

               aliuminio folijai, kurios storis ne mažesnis kaip 0,007 mm, bet mažesnis kaip 0,008 mm, suvyniotai į ritinius, neatsižvelgiant į ritinių plotį, atkaitintai arba neatkaitintai, kurios KN kodas šiuo metu yra ex 7607 11 19 (TARIC kodas 7607111930), arba

               —

               aliuminio folijai, kurios storis ne mažesnis kaip 0,008 mm ir ne didesnis kaip 0,018 mm, suvyniotai į ritinius, kurių plotis didesnis kaip 650 mm, atkaitintai arba neatkaitintai, kurios KN kodas šiuo metu yra ex 7607 11 19 (TARIC kodas 7607111940), arba

               —

               aliuminio folijai, kurios storis didesnis kaip 0,018 mm, bet mažesnis kaip 0,021 mm, suvyniotai į ritinius, neatsižvelgiant į ritinių plotį, atkaitintai arba neatkaitintai, kurios KN kodas šiuo metu yra ex 7607 11 19 (TARIC kodas 7607111950), arba

               —

               aliuminio folijai, kurios storis ne mažesnis kaip 0,021 mm ir ne didesnis kaip 0,045 mm, suvyniotai į ritinius, pateikiamai bent dviejų sluoksnių, neatsižvelgiant į ritinių plotį, atkaitintai arba neatkaitintai, kurios KN kodas šiuo metu yra ex 7607 11 90 (TARIC kodai 7607119045 ir 7607119080).

         2.   Išplėstasis muitas netaikomas šio straipsnio 1 dalyje nurodytiems importuojamiems produktams, kuriuos pagamino šios bendrovės:

               Bendrovės pavadinimas

               Papildomas TARIC kodas

               „Jiangsu Zhongji Lamination Materials Co., Ltd“

               C198

               „Luoyang Wanji Aluminium Processing Co., Ltd“

               C199

               „Xiamen Xiashun Aluminium Foil Co., Ltd“

               C200

               „Yantai Donghai Aluminum Foil Co., Ltd“

               C201

         3.   Šio straipsnio 2 dalyje nurodytos konkrečios bendrovės nuo priemonių atleidžiamos tik tuo atveju, jei valstybių narių muitinėms pateikiama gamintojo išrašyta galiojanti komercinė sąskaita faktūra, kurioje turi būti tokią sąskaitą faktūrą išrašiusio subjekto atstovo pasirašyta deklaracija su nurodyta data, to atstovo vardu, pavarde ir pareigomis. Deklaracija surašoma taip: „Aš, toliau pasirašęs (-iusi), patvirtinu, kad (kiekis) šioje sąskaitoje faktūroje nurodytos tam tikros aliuminio folijos, parduodamos eksportuoti į Europos Sąjungą, (nagrinėjamoji šalis) pagamino (bendrovės pavadinimas ir adresas) (papildomas TARIC kodas). Patvirtinu, kad šioje sąskaitoje faktūroje pateikta informacija yra išsami ir teisinga.“ Jeigu tokia sąskaita faktūra nepateikiama, taikomas šio straipsnio 1 dalyje nustatytas antidempingo muitas.
   4.   Galutinis antidempingo muitas netaikomas 1 dalyje aprašytam produktui, jei jis importuojamas kitoms reikmėms nei naudoti kaip buitinė folija. Muitas netaikomas tik jei įvykdomos sąlygos, nustatytos atitinkamose Sąjungos muitus reglamentuojančiose nuostatose dėl galutinio vartojimo procedūros, visų pirma Sąjungos muitinės kodekso 254 straipsnyje.
   5.   Surenkamas muitas, kurio taikymas išplėstas šio straipsnio 1 dalimi, mokėtinas už Kinijos Liaudies Respublikos kilmės importuojamus produktus, užregistruotus pagal Įgyvendinimo reglamento (ES) 2016/865 2 straipsnį ir Reglamento (ES) 2016/1036 13 straipsnio 3 dalį ir 14 straipsnio 5 dalį, išskyrus produktus, kuriuos pagamino šio straipsnio 2 dalyje nurodytos bendrovės, ir išskyrus produktus, dėl kurių gali būti įrodyta, kad jie buvo naudojami kitoms reikmėms nei kaip buitinė folija, kaip nurodyta 4 dalyje.
   6.   Jeigu nenurodyta kitaip, taikomos galiojančios muitus reglamentuojančios nuostatos.
   2 straipsnis
   1.   Prašymai atleisti nuo muito, kurio taikymas išplėstas 1 straipsniu, pateikiami raštu viena iš Europos Sąjungos oficialiųjų kalbų ir turi būti pasirašyti atleisti nuo priemonių prašančio subjekto įgalioto asmens. Prašymą reikia siųsti šiuo adresu:

               European Commission

               Directorate-General for Trade

               Directorate H

               Office: CHAR 04/039

               1049 Brussels

               Belgium

         2.   Vadovaudamasi Reglamento (ES) 2016/1036 13 straipsnio 4 dalimi Komisija gali priimti sprendimą, kuriuo leidžiama iš bendrovių, nevengiančių Įgyvendinimo reglamentu (ES) 2015/2384 nustatytų antidempingo priemonių, importuojamiems produktams netaikyti muito, kurio taikymas išplėstas šio reglamento 1 straipsniu.
   3 straipsnis
   Muitinėms pavedama nutraukti importuojamų produktų registraciją, nustatytą vadovaujantis Įgyvendinimo reglamento (ES) 2016/865 2 straipsniu.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 16 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  2009 m. rugsėjo 24 d. Tarybos reglamentas (EB) Nr. 925/2009, kuriuo nustatomas galutinis antidempingo muitas ir laikinojo muito, nustatyto tam tikrai importuojamai Armėnijos, Brazilijos ir Kinijos Liaudies Respublikos kilmės aliumininei folijai, galutinis surinkimas (OL L 262, 2009 10 6, p. 1).

      (3)  2015 m. gruodžio 17 d. Komisijos įgyvendinimo reglamentas (ES) 2015/2384, kuriuo nustatomas galutinis antidempingo muitas tam tikrai aliuminio folijai, kurios kilmės šalis yra Kinijos Liaudies Respublika, ir nutraukiamas tyrimas dėl importuojamos tam tikros aliuminio folijos, kurios kilmės šalis yra Brazilija, atlikus priemonių galiojimo termino peržiūrą pagal Tarybos reglamento (EB) Nr. 1225/2009 11 straipsnio 2 dalį (OL L 332, 2015 12 18, p. 63).

      (4)  2016 m. gegužės 31 d. Komisijos įgyvendinimo reglamentas (ES) 2016/865, kuriuo inicijuojamas tyrimas dėl galimo antidempingo priemonių, nustatytų Įgyvendinimo reglamentu (ES) 2015/2384 tam tikrai importuojamai Kinijos Liaudies Respublikos kilmės aliuminio folijai, vengimo importuojant tam tikrą nežymiai pakeistą Kinijos Liaudies Respublikos kilmės aliuminio foliją ir įpareigojama tokius importuojamus produktus registruoti (OL L 144, 2016 6 1, p. 35).

      (5)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

      (6)  2009 m. balandžio 7 d. Komisijos reglamento (EB) Nr. 287/2009, kuriuo nustatomas laikinasis antidempingo muitas tam tikrai importuojamai Armėnijos, Brazilijos ir Kinijos Liaudies Respublikos kilmės aliumininei folijai (OL L 94, 2009 4 8, p. 17), 89 konstatuojamoji dalis.

      (7)  OL C 444, 2014 12 12, p. 13.

      (8)  2015 m. spalio 23 d. Komisijos įgyvendinimo sprendimas (ES) 2015/1928, kuriuo nutraukiamas antidempingo tyrimas dėl tam tikros importuojamos Kinijos Liaudies Respublikos kilmės aliuminio folijos (OL L 281, 2015 10 27, p. 16).

      (9)  Tiriamojo produkto kiekio dalį, kurią ataskaitiniu laikotarpiu sudarė nežymiai pakeistas nagrinėjamasis produktas, Komisija nustatė toliau aprašytu metodu. Pirma, remdamasi Eurostato duomenimis, Komisija nustatė bendrą tiriamojo produkto eksporto iš Kinijos apimtį. Antra, remdamasi patikrintais Kinijos bendradarbiaujančių eksportuojančių gamintojų klausimyno atsakymais, Komisija nustatė penkių bendradarbiaujančių bendrovių APF eksporto apimtį. Trečia, Komisija iš viso Kinijos eksporto atėmė bendradarbiaujančių bendrovių eksportuotą APF kiekį. Atsižvelgdama į labai aukštą nebendradarbiavimo lygį Komisija nusprendė turinti pakankamą pagrindą daryti prielaidą, kad nebendradarbiaujančios bendrovės eksportuoja nežymiai pakeistą produktą. Tuo remdamasi Komisija padarė išvadą, kad nežymiai pakeisti produktai sudaro 80 % viso Kinijos eksporto, o APF eksportas sudaro 20 % Komisija šiuo santykiu rėmėsi nustatydama prekybos pobūdžio pasikeitimą.


title: 2016 m. kovo 31 d. Komisijos įgyvendinimo reglamentas (ES) 2016/534, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
6.4.2016

                  LT

                  Europos Sąjungos oficialusis leidinys

                  L 89/6

            KOMISIJOS ĮGYVENDINIMO REGLAMENTAS (ES) 2016/534
      2016 m. kovo 31 d.
      kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
      kadangi:

                  (1)

                  Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra), kuri pateikta to reglamento I priede;

                  (2)

                  4 skirsniui priskiriami pieno produktai apima pieno produktų filtratus, kurie yra didelį laktozės kiekį turintys pieno produktai, gauti iš pieno, išrūgų, grietinėlės ir (arba) pasukų ir (arba) panašių žaliavų ultrafiltravimo arba kitais apdorojimo būdais pašalinus pieno riebalus ir pieno baltymus;

                  (3)

                  yra skirtingų nuomonių dėl išrūgų ir pieno filtratų priskyrimo 0404 pozicijos subpozicijoms. Teisinio tikrumo sumetimais būtina patikslinti su tokiais produktais susijusių 0404 10 ir 0404 90 subpozicijų aprėptį;

                  (4)

                  išrūgų filtratą ir pieno filtratą galima atskirti pagal tai, ar aptinkamos, ar neaptinkamos su išrūgų gamyba siejamos medžiagos. Todėl šis kriterijus kartu su organoleptiniu kriterijumi taikytinas išrūgų ir pieno filtratams atskirti;

                  (5)

                  0404 10 subpozicijai turėtų būti priskiriamas išrūgų filtratas – paprastai kiek rūgštoko kvapo produktas, gaunamas ultrafiltruojant išrūgas arba natūralių išrūgų sudedamųjų dalių mišinius. Pieno produktų filtratai turėtų būti priskiriami šiai subpozicijai tik tuo atveju, jeigu jų sudėtyje yra su išrūgų gamyba siejamų medžiagų (pvz., pieno rūgšties, laktatų ir glikomakropeptidų);

                  (6)

                  0404 90 subpozicijai turėtų būti priskiriamas pieno filtratas – paprastai pienu kvepiantis produktas, gaunamas ultrafiltruojant pieną. Pieno produktų filtratai turėtų būti priskiriami šiai subpozicijai tik tuo atveju, jeigu jų sudėtyje yra kiekybiniu požiūriu nedaug arba visai nėra su išrūgų gamyba siejamų medžiagų;

                  (7)

                  pieno rūgščiai ir laktatams aptikti taikomas pamatinis metodas (ISO 8069:2005 metodas), numatytas Komisijos reglamento (EB) Nr. 273/2008 (2) I priedo A dalyje, o fermentinėms išrūgoms (t. y. kazeino makropeptidams, pvz., glikomakropeptidams) aptikti taikomas pamatinis metodas, nustatytas to reglamento XII priede. Tuos metodus taip pat reikėtų naudoti siekiant tinkamai klasifikuoti produktus, kuriems taikomas šis reglamentas;

                  (8)

                  siekiant užtikrinti teisingą atitinkamų produktų klasifikavimą reikėtų Kombinuotosios nomenklatūros antros dalies 4 skirsnį papildyti naujomis papildomosiomis pastabomis, kad visoje Sąjungoje būtų užtikrintas vienodas jų aiškinimas;

                  (9)

                  todėl Reglamentas (EEB) Nr. 2658/87 turėtų būti atitinkamai iš dalies pakeistas;

                  (10)

                  Muitinės kodekso komitetas per pirmininko nustatytą laikotarpį nuomonės nepateikė,

            PRIĖMĖ ŠĮ REGLAMENTĄ:
      1 straipsnis
      Reglamento (EEB) Nr. 2658/87 I priede pateiktos Kombinuotosios nomenklatūros antros dalies 4 skirsnis papildomas šiomis 3 ir 4 papildomosiomis pastabomis:

                     „3.

                     4 skirsniui priskiriami pieno produktai apima pieno produktų filtratus, kurie yra didelį laktozės kiekį turintys pieno produktai, gaunami iš pieno, išrūgų, grietinėlės ir (arba) pasukų ir (arba) panašių žaliavų ultrafiltravimo arba kitais apdorojimo būdais pašalinus pieno riebalus ir pieno baltymus.

                     4.

                     0404 10 ir 0404 90 subpozicijose:

                                 Pieno filtratą ir išrūgų filtratą galima analitiškai atskirti pagal tai, ar jų sudėtyje yra su išrūgų gamyba siejamų medžiagų (pvz., pieno rūgšties, laktatų ir glikomakropeptidų).

                                 0404 10 subpozicijai priskiriamas išrūgų filtratas – paprastai kiek rūgštoko kvapo produktas, gaunamas ultrafiltruojant arba kitais būdais apdorojant išrūgas arba natūralių išrūgų sudedamųjų dalių mišinius.

                                 Šiai subpozicijai išrūgų filtratai priskiriami tik tuo atveju, jeigu jų sudėtyje yra su išrūgų gamyba siejamų medžiagų (pvz., pieno rūgšties, laktatų ir glikomakropeptidų).

                                 0404 90 subpozicijai priskiriamas pieno filtratas – paprastai pienu kvepiantis produktas, gaunamas ultrafiltruojant arba kitais būdais apdorojant pieną. 0404 90 subpozicijai pieno filtratai priskiriami tik tuo atveju, jeigu jų sudėtyje esančių pieno rūgšties ir laktatų kiekis labai nedidelis arba jų visai nėra (miltelių pavidalo pieno filtratuose – ne daugiau kaip 0,1 % masės, o skysto pavidalo pieno filtratuose – ne daugiau kaip 0,015 % masės) ir jeigu jų sudėtyje nėra glikomakropeptidų.

                                 Laktatams aptikti taikomas ISO 8069:2005 metodas, o fermentinėms išrūgoms (t. y. kazeino makropeptidams, pvz., glikomakropeptidams) aptikti taikomas metodas, nustatytas Komisijos reglamento (EB) Nr. 273/2008 (*) XII priede.

      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. kovo 31 d.

               Komisijos vardu

               Pirmininko pavedimu

            Stephen QUEST

               Mokesčių ir muitų sąjungos generalinis direktorius

         (1)  OL L 256, 1987 9 7, p. 1.

         (2)  2008 m. kovo 5 d. Komisijos reglamentas (EB) Nr. 273/2008, nustatantis išsamias Tarybos reglamento (EB) Nr. 1255/1999 taikymo taisykles, susijusias su pieno ir pieno produktų analizės bei kokybės vertinimo metodais (OL L 88, 2008 3 29, p. 1).


title: 2015 m. gegužės 11 d. Komisijos įgyvendinimo reglamentas (ES) 2015/747, kuriuo dėl 2015 m. galutinės bendrosios paraiškos, pagalbos paraiškų arba mokėjimo prašymų pateikimo datos, galutinės pranešimo apie bendrosios paraiškos arba mokėjimo prašymo pakeitimus pateikimo datos ir galutinės paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datos nukrypstama nuo Įgyvendinimo reglamento (ES) Nr. 809/2014

text:
12.5.2015

               LT

               Europos Sąjungos oficialusis leidinys

               L 119/21

         KOMISIJOS ĮGYVENDINIMO REGLAMENTAS (ES) 2015/747
   2015 m. gegužės 11 d.
   kuriuo dėl 2015 m. galutinės bendrosios paraiškos, pagalbos paraiškų arba mokėjimo prašymų pateikimo datos, galutinės pranešimo apie bendrosios paraiškos arba mokėjimo prašymo pakeitimus pateikimo datos ir galutinės paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datos nukrypstama nuo Įgyvendinimo reglamento (ES) Nr. 809/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 78 straipsnio pirmos pastraipos b punktą ir antrą pastraipą,
   kadangi:

               (1)

               Komisijos įgyvendinimo reglamente (ES) Nr. 809/2014 (2) nustatyta galutinė bendrosios paraiškos, pagalbos paraiškų arba mokėjimo prašymų pateikimo data, galutinė pranešimo apie bendrosios paraiškos arba mokėjimo prašymo pakeitimus pateikimo data ir galutinė paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo data;

               (2)

               valstybėms narėms kilo tam tikrų sunkumų praktiškai įgyvendinti naująsias tiesioginių išmokų sistemas ir kaimo plėtros priemones. Todėl buvo vėluojama administruoti bendrąją paraišką, pagalbos paraiškas bei mokėjimo prašymus ir paraiškas skirti teises į išmokas arba padidinti teisių į išmokas vertę pagal bazinės išmokos sistemą;

               (3)

               dėl tokios padėties paramos gavėjams tapo sudėtinga pateikti bendrąją paraišką, pagalbos paraiškas arba mokėjimo prašymus ir paraiškas skirti teises į išmokas arba padidinti teisių į išmokas vertę pagal bazinės išmokos schemą per laikotarpį, nurodytą Įgyvendinimo reglamento (ES) Nr. 809/2014 13 straipsnio 1 dalyje ir 22 straipsnio 1 dalyje;

               (4)

               atsižvelgiant į tokią padėtį, reikėtų numatyti nuo Įgyvendinimo reglamento (ES) Nr. 809/2014 13 straipsnio 1 dalies ir 22 straipsnio 1 dalies nukrypti leidžiančią nuostatą, kuria valstybėms narėms leidžiama nustatyti vėlesnes nei tuose straipsniuose nurodytas galutines 2015 m. bendrosios paraiškos, pagalbos paraiškų arba mokėjimo prašymų pateikimo datas ir galutines paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datas. Įgyvendinimo reglamento (ES) Nr. 809/2014 15 straipsnio 2 dalyje nurodyta data susijusi su to reglamento 13 straipsnio 1 dalyje nustatyta galutine data, todėl turėtų būti numatyta panaši nukrypti leidžianti nuostata, taikoma pranešimams apie bendrosios paraiškos arba mokėjimo prašymo pakeitimus;

               (5)

               šios nukrypti leidžiančios nuostatos turėtų būti taikomos 2015 m. bendrajai paraiškai, pagalbos paraiškoms ir mokėjimo prašymams, bendrosios paraiškos arba mokėjimo prašymo pakeitimams ir paraiškoms skirti teises į išmokas, todėl šį reglamentą reikėtų taikyti paraiškoms ir mokėjimo prašymams, susijusiems su 2015 metais;

               (6)

               šiame reglamente nustatytos priemonės atitinka Tiesioginių išmokų vadybos komiteto ir Kaimo plėtros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypdamos nuo Įgyvendinimo reglamento (ES) Nr. 809/2014 13 straipsnio 1 dalies pirmos pastraipos, valstybės narės nustato ne vėlesnes kaip birželio 15 d. galutines 2015 m. bendrosios paraiškos, pagalbos paraiškų arba mokėjimo prašymų pateikimo datas.
   2 straipsnis
   Nukrypdamos nuo Įgyvendinimo reglamento (ES) Nr. 809/2014 15 straipsnio 2 dalies ir tais atvejais, kai taiko šio reglamento 1 ir 3 straipsniuose nustatytas nukrypti leidžiančias nuostatas, valstybės narės kompetentingai institucijai iki birželio 15 d. raštu praneša apie bendrosios paraiškos arba mokėjimo prašymo pakeitimus, 2015 m. padarytus pagal to straipsnio 1 dalį.
   3 straipsnis
   Nukrypdamos nuo Įgyvendinimo reglamento (ES) Nr. 809/2014 22 straipsnio 1 dalies, valstybės narės nustato 2015 m. paraiškų skirti teises į išmokas arba padidinti teisių į išmokas vertę pagal bazinės išmokos sistemą pateikimo datą, kuri yra ne vėlesnė kaip birželio 15 d.
   4 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas paraiškoms ir mokėjimo prašymams, susijusiems su 2015 metais.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. gegužės 11 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).


title: 2013 m. lapkričio 7 d. Komisijos įgyvendinimo reglamentas (ES) Nr. 1131/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Poperingse hopscheuten/Poperingse hoppescheuten (SGN)]

text:
13.11.2013

               LT

               Europos Sąjungos oficialusis leidinys

               L 302/18

         KOMISIJOS ĮGYVENDINIMO REGLAMENTAS (ES) Nr. 1131/2013
   2013 m. lapkričio 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Poperingse hopscheuten/Poperingse hoppescheuten (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Belgijos paraiška įregistruoti pavadinimą „Poperingse hopscheuten“/„Poperingse hoppescheuten“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Poperingse hopscheuten“/„Poperingse hoppescheuten“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 57, 2013 2 27, p. 6.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži arba perdirbti vaisiai, daržovės ir grūdai

      BELGIJA

         Poperingse hopscheuten/Poperingse hoppescheuten (SGN)


title: 2017 m. sausio 25 d. Komisijos įgyvendinimo reglamentas (ES) 2017/130, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
26.1.2017

               LT

               Europos Sąjungos oficialusis leidinys

               L 21/101

         KOMISIJOS ĮGYVENDINIMO REGLAMENTAS (ES) 2017/130
   2017 m. sausio 25 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. sausio 25 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  135,1

                  SN

                  268,2

                  TR

                  175,2

                  ZZ

                  192,8

                  0707 00 05

                  EG

                  250,3

                  MA

                  79,2

                  TR

                  209,9

                  ZZ

                  179,8

                  0709 91 00

                  EG

                  168,8

                  ZZ

                  168,8

                  0709 93 10

                  MA

                  277,7

                  TR

                  239,8

                  ZZ

                  258,8

                  0805 10 22 , 0805 10 24 , 0805 10 28

                  EG

                  54,2

                  MA

                  48,6

                  TN

                  59,5

                  TR

                  73,1

                  ZZ

                  58,9

                  0805 21 10 , 0805 21 90 , 0805 29 00

                  EG

                  83,8

                  IL

                  134,6

                  JM

                  109,0

                  MA

                  80,7

                  TR

                  86,3

                  ZZ

                  98,9

                  0805 22 00

                  IL

                  139,7

                  MA

                  79,0

                  ZZ

                  109,4

                  0805 50 10

                  AR

                  92,5

                  EG

                  85,5

                  TR

                  93,7

                  ZZ

                  90,6

                  0808 10 80

                  CN

                  145,5

                  US

                  124,9

                  ZZ

                  135,2

                  0808 30 90

                  CN

                  93,3

                  TR

                  154,0

                  ZA

                  84,4

                  ZZ

                  110,6

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2015 m. lapkričio 9 d. Komisijos įgyvendinimo reglamentas (ES) 2015/2000, kuriuo iš dalies keičiamos reglamentų (EB) Nr. 546/2003, (EB) Nr. 1342/2003, (EB) Nr. 952/2006, (EB) Nr. 826/2008, (EB) Nr. 1295/2008, (EB) Nr. 1296/2008, (ES) Nr. 1272/2009, (ES) Nr. 738/2010 ir įgyvendinimo reglamentų (ES) Nr. 543/2011 ir (ES) Nr. 511/2012 nuostatos dėl įpareigojimų teikti pranešimus bendrai organizuojant žemės ūkio rinkas

text:
10.11.2015

               LT

               Europos Sąjungos oficialusis leidinys

               L 292/4

         KOMISIJOS ĮGYVENDINIMO REGLAMENTAS (ES) 2015/2000
   2015 m. lapkričio 9 d.
   kuriuo iš dalies keičiamos reglamentų (EB) Nr. 546/2003, (EB) Nr. 1342/2003, (EB) Nr. 952/2006, (EB) Nr. 826/2008, (EB) Nr. 1295/2008, (EB) Nr. 1296/2008, (ES) Nr. 1272/2009, (ES) Nr. 738/2010 ir įgyvendinimo reglamentų (ES) Nr. 543/2011 ir (ES) Nr. 511/2012 nuostatos dėl įpareigojimų teikti pranešimus bendrai organizuojant žemės ūkio rinkas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 223 straipsnio 3 dalį,
   kadangi:

               (1)

               Komisijos reglamentu (EB) Nr. 792/2009 (2) nustatytos bendrosios taisyklės, pagal kurias valstybės narės Komisijai teikia informaciją ir dokumentus. Tos taisyklės visų pirma susijusios su valstybių narių įpareigojimu naudoti Komisijos parengtas informacines sistemas ir valdžios institucijoms arba asmenims, kurie įgalioti siųsti pranešimus, suteikiamų prieigos teisių patvirtinimu. Be to, Reglamente (EB) Nr. 792/2009 nustatyti bendrieji informacinėms sistemoms taikomi principai, kuriais užtikrinamas dokumentų autentiškumas, vientisumas ir tinkamumas naudoti ateityje, ir numatyta asmens duomenų apsauga. Įpareigojimas naudoti tas informacines sistemas turi būti numatytas kiekviename reglamente, kuriuo nustatomas specialus įpareigojimas teikti pranešimus;

               (2)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą tiek jai atliekant vidaus darbo procedūras, tiek palaikant ryšius su valdžios institucijomis, dalyvaujančiomis įgyvendinant bendrą žemės ūkio politiką;

               (3)

               ši sistema gali būti naudojama vykdant tam tikrus informavimo ir pranešimų teikimo įpareigojimus, visų pirma numatytuosius Komisijos reglamentuose (EB) Nr. 546/2003 (3), (EB) Nr. 1342/2003 (4), (EB) Nr. 952/2006 (5), (EB) Nr. 826/2008 (6), (EB) Nr. 1295/2008 (7), (EB) Nr. 1296/2008 (8), (ES) Nr. 1272/2009 (9), (ES) Nr. 738/2010 (10) ir Komisijos įgyvendinimo reglamentuose (ES) Nr. 543/2011 (11) ir (ES) Nr. 511/2012 (12);

               (4)

               siekiant veiksmingo administravimo ir atsižvelgiant į patirtį, kai kuriuos įpareigojimus teikti pranešimus reikėtų iš dalies pakeisti;

               (5)

               todėl reglamentai (EB) Nr. 546/2003, (EB) Nr. 1342/2003, (EB) Nr. 952/2006, (EB) Nr. 826/2008, (EB) Nr. 1295/2008, (EB) Nr. 1296/2008, (ES) Nr. 1272/2009, (ES) Nr. 738/2010 ir įgyvendinimo reglamentai (ES) Nr. 543/2011 ir (ES) Nr. 511/2012 turėtų būti atitinkamai iš dalies pakeisti;

               (6)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 546/2003 1 straipsnio 3 dalis pakeičiama taip:

      „3.   1 dalyje nurodytas pranešimas teikiamas pagal Komisijos reglamentą (EB) Nr. 792/2009 (13).

   2 straipsnis
   Reglamento (EB) Nr. 1342/2003 16 straipsnis papildomas 3 ir 4 dalimis:

      „3.   Laikotarpiais, kuriais eksporto grąžinamoji išmoka, eksporto mokestis arba pagalba maisto produktais nėra nustatyta, valstybės narės 1 dalies a punkto ii ir iii papunkčiuose ir b bei c punktuose nurodytos informacijos neturi teikti.
      4.   1 ir 2 dalyse nurodyti pranešimai ir informacija teikiami pagal Komisijos reglamentą (EB) Nr. 792/2009 (14).

   3 straipsnis
   Reglamento (EB) Nr. 952/2006 15a straipsnio antra pastraipa pakeičiama taip:

      „Iki kiekvieno mėnesio pabaigos visos valstybės narės perduoda Komisijai nacionaliniu lygiu surinktus duomenis apie vidutines kainas, taip pat apie bendrą atitinkamą kiekį ir nuokrypius nuo standarto. Vidutinės kainos ir nuokrypiai nuo standarto apskaičiuojami pagal kiekius, apie kuriuos įmonės praneša pagal ankstesnę pastraipą. Duomenys perduodami pagal Komisijos reglamentą (EB) Nr. 792/2009 (15).

   4 straipsnis
   Reglamento (EB) Nr. 826/2008 12 straipsnis iš dalies keičiamas taip:

               1)

               3 ir 4 dalys pakeičiamos taip:
               „3.   1 dalyje nurodyti pranešimai, taip pat pranešimai apie tai, kad pasiūlymų nepateikta, teikiami pagal Reglamentą (EB) Nr. 792/2009.
               4.   Daugiau informacijos apie pranešimus pateikiama reglamentuose, kuriais skelbiamas atitinkamas konkursas.“

               2)

               5 dalis išbraukiama.

         5 straipsnis
   Reglamento (EB) Nr. 1295/2008 9 straipsnis papildomas 5 dalimi:

      „5.   2 ir 4 dalyse nurodyti pranešimai teikiami pagal Komisijos reglamentą (EB) Nr. 792/2009 (16).

   6 straipsnis
   Reglamento (ES) Nr. 1296/2008 21a straipsnis pakeičiamas taip:

      „21a straipsnis
      Šiame reglamente nurodyti pranešimai teikiami pagal Komisijos reglamentą (EB) Nr. 792/2009 (17).

   7 straipsnis
   Reglamento (ES) Nr. 1272/2009 58 straipsnis pakeičiamas taip:

      „58 straipsnis
      Pranešimų teikimo įsipareigojimams taikomas metodas
      Šiame reglamente nurodyti pranešimai teikiami pagal Komisijos reglamentą (EB) Nr. 792/2009 (18).

   8 straipsnis
   Reglamento (ES) Nr. 738/2010 5 straipsnis papildomas 10 dalimi:

      „10.   9 dalyje nurodytas pranešimas teikiamas pagal Komisijos reglamentą (EB) Nr. 792/2009 (19).

   9 straipsnis
   Įgyvendinimo reglamento (ES) Nr. 543/2011 146 straipsnio 3 dalis pakeičiama taip:

      „3.   9 straipsnio 2 dalyje, 18 straipsnio 3 ir 4 dalyse, 97 straipsnyje, 128 straipsnyje, 129 straipsnio 1 dalyje, 130 straipsnyje, 131 straipsnyje, 134 straipsnio 1 dalyje ir šiame straipsnyje numatyti pranešimai ir 92 straipsnio 1 dalyje numatytas prašymas teikiami pagal Reglamentą (EB) Nr. 792/2009.“

   10 straipsnis
   Įgyvendinimo reglamentas (ES) Nr. 511/2012 iš dalies keičiamas taip:

               1)

               1 straipsnio 1 dalis papildoma d punktu:

                           „d)

                           bendrą pripažintų gamintojų organizacijų, asociacijų ir tarpšakinių organizacijų skaičių ankstesnių kalendorinių metų pabaigoje.“

               2)

               3 straipsnio 1 dalies a punktas pakeičiamas taip:

                           „a)

                           visą žalio pieno kiekį (pagal gamybos valstybes nares), pristatytą jų teritorijoje pagal sutartis, kurias remdamosi Europos Parlamento ir Tarybos reglamento (ES) Nr. 1308/2013 (20) 149 straipsnio 2 dalies f punktu pripažintos gamintojų organizacijos ir asociacijos suderėjo ankstesniais kalendoriniais metais ir apie kurias kompetentingoms valdžios institucijoms buvo pranešta pagal šio reglamento 2 straipsnio 3 dalį, ir nurodo gamintojų organizacijų bei asociacijų skaičių ir pristatytus atitinkamus kiekius.

                  (20)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).“"

               3)

               Įterpiamas 5a straipsnis:
               „5a straipsnis
               Šiame reglamente, išskyrus 3 straipsnio 2 dalį, nurodyti pranešimai teikiami pagal Komisijos reglamentą (EB) Nr. 792/2009 (21).

                  (21)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).“"

         11 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. lapkričio 16 d.
   Tačiau 3 straipsnis taikomas nuo 2016 m. spalio 1 d.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2015 m. lapkričio 9 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      (3)  2003 m. kovo 27 d. Komisijos reglamentas (EB) Nr. 546/2003 dėl tam tikrų pranešimų, susijusių su Tarybos reglamentų (EEB) Nr. 2771/75, (EEB) Nr. 2777/75 ir (EEB) Nr. 2783/75 taikymu kiaušinių ir paukštienos sektoriuose (OL L 81, 2003 3 28, p. 12).

      (4)  2003 m. liepos 28 d. Komisijos reglamentas (EB) Nr. 1342/2003, nustatantis specialias išsamias grūdų ir ryžių importo ir eksporto licencijų sistemos taikymo taisykles (OL L 189, 2003 7 29, p. 12).

      (5)  2006 m. birželio 29 d. Komisijos reglamentas (EB) Nr. 952/2006 dėl Tarybos reglamento (EB) Nr. 318/2006 taikymo taisyklių, susijusių su cukraus vidaus rinkos valdymu ir kvotų sistema (OL L 178, 2006 7 1, p. 39).

      (6)  2008 m. rugpjūčio 20 d. Komisijos reglamentas (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (OL L 223, 2008 8 21, p. 3).

      (7)  2008 m. gruodžio 18 d. Komisijos reglamentas (EB) Nr. 1295/2008 dėl apynių importo iš trečiųjų šalių (OL L 340, 2008 12 19, p. 45).

      (8)  2008 m. gruodžio 18 d. Komisijos reglamentas (EB) Nr. 1296/2008, nustatantis išsamias tarifinių kvotų taikymo kukurūzų bei sorgų importui į Ispaniją ir kukurūzų importui į Portugaliją taisykles (OL L 340, 2008 12 19, p. 57).

      (9)  2009 m. gruodžio 11 d. Komisijos reglamentas (ES) Nr. 1272/2009, kuriuo nustatomos bendros išsamios Tarybos reglamento (EB) Nr. 1234/2007 įgyvendinimo taisyklės, susijusios su žemės ūkio produktų supirkimu ir pardavimu taikant valstybės intervenciją (OL L 349, 2009 12 29, p. 1).

      (10)  2010 m. rugpjūčio 16 d. Komisijos reglamentas (ES) Nr. 738/2010, kuriuo nustatomos išsamios išmokų Vokietijos apynių sektoriaus gamintojų organizacijoms mokėjimo taisyklės (OL L 216, 2010 8 17, p. 11).

      (11)  2011 m. birželio 7 d. Komisijos įgyvendinimo reglamentas (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (OL L 157, 2011 6 15, p. 1).

      (12)  2012 m. birželio 15 d. Komisijos įgyvendinimo reglamentas (ES) Nr. 511/2012 dėl pranešimų, susijusių su pieno produktų sektoriaus gamintojų ir tarpšakinėmis organizacijomis, derybomis dėl sutarčių sudarymo, ir santykiais, numatytais Tarybos reglamente (EB) Nr. 1234/2007 (OL L 156, 2012 6 16, p. 39).